Document ID: 31986R2270

ΚΑΝΟΝΙΣΜΟΣ (ΕΟΚ) αριθ. 2270/86 ΤΟΥ ΣΥΜΒΟΥΛΙΟΥ
της 7ης Ιουλίου 1986
για την εφαρμογή της απόφασης αριθ. 1/86 της Μεικτής Επιτροπής ΕΟΚ-Αυστρίας «Κοινοτική διαμετακόμιση» με την οποία τροποποιείται η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για την εφαρμογή των κανονισμών περί της κοινοτικής διαμετακόμισης, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι το άρθρο 16 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για την εφαρμογή των κανονισμών περί της κοινοτικής διαμετακόμισης^(1), η οποία υπογράφηκε στις 23 Νοεμβρίου 1972, παρέχει στη Μεικτή Επιτροπή που ίδρυσε η συμφωνία τη δυνατότητα να εκδίδει, με αποφάσεις, ορισμένες τροποποιήσεις της συμφωνίας καθώς και των προσαρτημάτων της
ότι η Μεικτή Επιτροπή έχει προβλέψει ειδικές διατάξεις με τις οποίες παρέχεται η δυνατότητα να διακρίνονται, για όσο διάστημα δεν έχουν καταργηθεί οι δασμοί και οι άλλες επιβαρύνσεις στις ενδοκοινοτικές συναλλαγές, τα εμπορεύματα που έχουν αποκτήσει την ιδιότητα των κοινοτικών εμπορευμάτων στην Κοινότητα των Δέκα από τα εμπορεύματα που την έχουν αποκτήσει στην Ισπανία ή την Πορτογαλία
ότι οι εν λόγω διατάξεις αποτελούν αντικείμενο της απόφασης αριθ. 1/86 της Μεικτής Επιτροπής ότι είναι ανάγκη να ληφθούν όλα τα απαραίτητα μέτρα για την εκτέλεση της απόφασης αυτής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόφαση αριθ. 1/86 της Μεικτής Επιτροπής ΕΟΚ-Αυστρίας «Κοινοτική διαμετακόμιση», με την οποία τροποποιείται η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για την εφαρμογή των κανονισμών περί της κοινοτικής διαμετακόμισης, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, εφαρμόζεται στην Κοινότητα.
Το κείμενο της απόφασης επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 1986.

Labels: 3
18
15